ພິທີວາງສິລາລຶກໂຄງການກໍສ້າງໂຮງຮຽນປະຖົມສົມບູນດົງກະແສນ
ເນື່ອງໃນໂອກາດ, ພະນະທ່ານ ຫງວຽນ ເຕິນ ຢູງ -ກຳມະການກົມການເມືອງສູນກາງພັກ, ນາຍົກລັດຖະມົນຕີແຫ່ງ ສສ ຫວຽດນາມ ມາຢ້ຽມຢາມ ແລະ ເຮັດວຽກຢູ່ ສປປ ລາວ, ໄດ້ຮັບການອະນຸຍາດຂອງການນຳພັກ, ລັດຖະບານ ທັງສອງປະເທດ ຫວຽດນາມ ແລະ ລາວ, ໃນວັນທີ 13/9/2015 ທະນາຄານຫຸ້ນສ່ວນລົງທຶນ ແລະ ພັດທະນາຫວຽດນາມ (BIDV) ໄດ້ຈັດພິທີວາງສີລາລຶກໂຄງການກໍ່ສ້າງໂຮງຮຽນປະຖົມສົມບູນ ດົງກະແສນ ຢູ່ເມືອງ ທ່າແຂກ ແຂວງຄຳມ່ວນ ສປປ ລາວ, ອຸປະຖຳໂດຍ BIDV ແລະ ມູນຄ່າທັງໝົດໂຄງການແມ່ນ 200,000 USDD
ຈັດພິທີວາງສີລາລຶກໃນຄັ້ງນີ້ ມີການເຂົ້າຮ່ວມຂອງ ພະນະທ່ານ ຫງວຽນ ເຕິນ ຢູງ-ກຳມະການກົມການເມືອງ ສູນກາງພັກ, ນາຍົກລັດຖະມົນຕີແຫ່ງ ສສ ຫວຽດນາມ ແລະ ພະນະທ່ານ ສົມສະຫວາດ ເລັ່ງສະຫວັດ -ກຳມະການກົມການເມືອງສູນກາງພັກ, ຮອງນາຍົກລັດຖະມົນຕີ ແຫ່ງ ສປປ ລາວ ທັງມີການນຳຂັ້ນສູງຂອງລັດຖະບານ, ກະຊວງ-ຂະແໜງການສອງປະເທດ ແລະ ການນຳ ແຂວງຄຳມ່ວນ ຕະຫຼອດຮອດບັນດາຜູ້ແທນ ເຊິ່ງເປັນວິສາຫະກິດ ແລະ ນັກລົງທຶນຫວຽດນາມຢູ່ລາວ.
ໂຮງຮຽນປະຖົມສົມບູນ ດົງກະແສນ ມີມູນຄ່າການກໍ່ສ້າງທັງໝົດແມ່ນ 200.000 USD (ທຽບເທົ່າ 4.5 ຕື້ດົ່ງ), ໄດ້ກໍ່ສ້າງຕາມມາດຕະຖານກ່ຽວກັບພຶ້ນຖານໂຄງລ່າງສຳລັບໂຮງຮຽນປະຖົມສົມບູນ ຂອງກະຊວງສຶກສາທິການ ແລະ ກິລາລາວ. ຫຼັງຈາກກໍ່ສ້າງສຳເລັດ ໂຮງຮຽນຈະມີ 6 ຫ້ອງຮຽນ ແລະ ຫ້ອງລະສາມາດບັນຈຸໄດ້ 30 ຄົນ/ຫ້ອງຮຽນ, ລວມທັງໝົດສາມາດ ຕອບສະໜອງໄດ້ 180 ນັກຮຽນ/ຫ້ອງຮຽນ. ໂຮງຮຽນໄດ້ອອກແບບເປັນອາຄານຊັ້ນດຽວ, ແຕ່ລະຫ້ອງມີເນື້ອທີ່ປະມານ 250-300 m2(ບໍ່ນັບຊານຫ້ອງ). ໂຄງການມີລະບົບໄຟເຍືອງຫ້ອງຮຽນ, ພັດລົມ ແລະ ອຸປະກອນຕ່າງໆ ເພື່ອຮັບປະກັນຕອບສະໜອງຄວາມຕ້ອງການຂອງນັກຮຽນ ແລະ ຄູອາຈານລະດັບຊັ້ນປະຖົມສຶກສາຢູ່ແຂວງຄຳມ່ວນ.
ເຂົ້າຮ່ວມພິທີທ່ານ ເຈິ່ນ ລູກ ລາງ - ຮອງອຳນວຍການໃຫຍ່ BIDV ໄດ້ກ່າວວ່າ:“ ໂຄງການກໍ່ສ້າງໂຮງຮຽນປະຖົມສົມບູນ ຢູ່ເມືອງທ່າແຂກ, ແຂວງຄຳມ່ວນ ພາຍຫຼັງທີ່ສຳເລັດ ແລະ ລົງນຳໃຊ້ຈະເອື້ອຍອຳນວຍຄວາມສະດວກ ໃຫ້ແກ່ການຮຽນ-ການສອນ ຂອງນັກຮຽນ ແລະ ຄູອາຈານ ຂອງໂຮງຮຽນແຫ່ງນີ້ ປະກອບສ່ວນເຂົ້າໃນການສ້າງຊັບພະຍາກອນມະນຸດ ທີ່ມີຄຸນນະພາບສູງໃຫ້ແກ່ປະເທດລາວ, ເວົ້າສະເພາະ ນີ້ແມ່ນຂອງຂວັນທີ່ມີຄວາມໝາຍສຳຄັນສະແດງໃຫ້ເຫັນສາຍພົວພັນອັນແໜ້ນແຟ້ນ ໃກ້ຊິດຂອງປະຊາຊົນຫວຽດນາມ ມອບໃຫ້ແຂວງຄຳມ່ວນກໍ່ຄື ປະຊາຊົນລາວເວົ້າລວມ”.
ເປັນທະນາຄານແຫ່ງທຳອິດຂອງຫວຽດນາມ ຢູ່ລາວ, ຜ່ານໄລຍະ 16 ປີແຫ່ງການເຄື່ອນໄຫວຢູ່ລາວ, ມາຮອດປະຈຸບັນ, ທະນາຄານຫຸ້ນສ່ວນລົງທຶນ ແລະ ພັດທະນາຫວຽດນາມ(BIDV) ການເປັນທະນາຄານທີ່ມີຄວາມໄວ້ເນື້ອເຊື່ອໃຈພາຍໃນປະເທດລາວລວມມີ 3 ວິສະຫະກິດປະກອບດ້ວຍ: ທະນາຄານຮ່ວມທຸລະກິດ ລາວ-ຫວຽດ (LaoVietBank), ບໍລິສັດຮ່ວມທຸລະກິດປະກັນໄພ ລາວ-ຫວຽດ(LVI), ຫ້ອງການຜູ້ຕາງໜ້າ BIDV ຢູ່ລາວ.
ຜ່ານໄລຍະເວລາ 16 ປີ, BIDV ໄດ້ສຳເລັດພາລະບົດບາດຂອງຕົນເປັນຂົວຕໍ່ດ້ານເສດຖະກິດສອງປະເທດຢ່າງມີປະສິດທິຜົນ, ປະກອບສ່ວນຢ່າງຕັ້ງໜ້າ, ຍິ່ງໃຫຍ່ ແລະ ມີຄວາມໝາຍຕໍ່ການພັດທະນາເສດຖະກິດ-ສັງຄົມລາວ. ຈາກນັ້ນ, ປະກອບສ່ວນຢ່າງມີປະສິດທິຜົນ ໃນພາລະກິດເພີ່ມພູນສ້າງສາຍພົວພັນມິດຕະພາບ ແບບພິເສດລະຫວ່າງສອງປະເທດ ລາວ ແລະ ຫວຽດນາມ.